...Башҡортостан ҡайҙан башлана, тип һораһалар, бөгөн мин уны ғәйнәләрҙән башлана тиер инем, сөнки улар генетика буйынса ла башҡортлоҡто нығыраҡ һаҡлап ҡалған. Ә иртәгә фекерем бер аҙ үҙгәреп, Башҡортостан Ырымбур йәки Силәбе, Һамар йә Һарытау, Ҡурған, Свердловск йә Татарстан башҡорттарынан башлана, тиәсәкмен һәм хаталанмам: Башҡортостан ғәйнә башҡорттары кеүек йөрәгендә һәр саҡ башҡортлоҡто йөрөткән, ерен, рухын, телен, тарихын, мәҙәниәтен һаҡлап ҡалған һинән, минән, беҙҙән башлана. Беҙ төрлө, әммә беҙ бер бөтөн - Башҡортостан беҙҙән башлана!